BASES PARA A FORMACIÓN DUNHA BOLSA DE TRABALLO PARA REALIZAR NOMEAMENTOS INTERINOS PARA O POSTO DE "AUXILIAR ADMNISTRATIVO"
ADMINISTRACIÓN LOCAL — Municipal — Salvaterra de Miño (Persoal, oposicións, 27/02/2020)

De conformidade co acordo adoptado pola Xunta de Goberno Local do Concello de Salvaterra de Miño (Pontevedra) en sesión ordinaria celebrada o día 13 de febreiro de 2020, faise pública a convocatoria para a formación dunha bolsa de traballo para realizar nomeamentos interinos para o posto de “Auxiliar administrativo”, de acordo coas seguintes Bases: O obxecto da convocatoria é a formación dunha bolsa de traballo para realizar nomeamentos interinos para o seguinte posto de traballo, reservado no cadro de persoal do Concello de Salvaterra de Miño a funcionario/a de carreira, co fin de facer fronte ás situacións expostas no artigo 23.2 da Lei 2/2015, do 29 de abril de emprego público de Galicia: As retribucións básicas serán as correspondentes ós funcionarios do grupo C2, e as complementarias, as que teña asignadas o posto de traballo que se lle adscriba no cadro de persoal do Concello. Para poder tomar parte no proceso selectivo será necesario que os aspirantes reúnan, na data de finalización do prazo de presentación de instancias, os seguintes requisitos: a) Ser español/a ou ter a nacionalidade de calquera dos Estados membros da Unión Europea, ou daqueles Estados que, en virtude dos Tratados Internacionais subscritos pola Unión Europea e ratificados por España, lles sexa de aplicación a libre circulación de traballadores, nos termos en que está definida no tratado constitutivo da UE. En todo caso, se estará ó disposto no art.57 do Texto Refundido do Estatuto Básico do Empregado Público. b) Ter cumpridos os 16 anos de idade na data de remate de presentación de instancias, e non exceder, no seu caso, da idade máxima de xubilación forzosa. c) Estar en posesión do título de Graduado en Educación Secundaria Obrigatoria, Graduado Escolar, formación profesional de 1º grao ou equivalente, ou en condicións de obtelo na data de remate de presentación de instancias. As titulacións obtidas no estranxeiro deberán xustificarse coa documentación que acredite a súa homologación. d) Non padecer enfermidade ou defecto físico ou psíquico que impida ou menoscabe o normal desenvolvemento das funcións inherentes ó posto de traballo. A condición de minusvalía ou incapacidade e a súa compatibilidade co posto a ocupar acreditaráse conforme a normativa vixente e referida ó día de formalización do contrato mediante certificado médico oficial, no caso de ser seleccionado. e) Non ter sido separado/a, mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. f) Non estar incurso/a en ningunha das causas de incapacidade ou incompatibilidade que determine a lexislación vixente. Os requisitos contidos nos apartados a), b), e c) deberán ser acreditados no momento da presentación da solicitude; o resto dos requisitos acreditaránse no momento no que o aspirante sexa chamado, no seu caso, para o seu nomeamento interino. Unha vez aprobadas as presentes bases pola Xunta de Goberno local, o anuncio da convocatoria publicaráse no Taboleiro de Anuncios, páxina web do Concello de Salvaterra de Miño e no Boletín Oficial da Provincia. Os interesados que desexen tomar parte no procedemento selectivo deberán presentar as súas solicitudes no Rexistro xeral municipal no prazo dos dez (10) días hábiles seguintes ó da inserción do anuncio no Boletín Oficial da Provincia, dirixidas á Sra. Alcaldesa. Esta solicitude (modelo en Anexo II) deberá ir acompañada da seguinte documentación: En relación coa presentación de solicitudes, estarase ó disposto no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. As solicitudes que se presenten a través da oficina de Correos deberán entregarse en sobre aberto para ser seladas e datadas polo funcionario de Correos antes de ser certificadas. No caso de que a documentación sexa presentada en rexistro distinto ó do propio Concello, os interesados deberán remitir por fax (ó 986 658 360) unha copia da instancia con anterioridade ó remate do prazo, ós efectos de que poida ser incluída na relación de admitidos/as. Os méritos non acreditados conforme ó establecido nestas bases non serán tidos en conta polo tribunal cualificador. Os/as aspirantes con algunha discapacidade deberán indicalo na súa solicitude e acreditalo mediante certificado expedido polos órganos competentes, no que se acredite a compatibilidade do grao de discapacidade co posto de traballo ó que solicita concorrer. Na solicitude, o interesado deberá reflectir as necesidades específicas que teña para acceder ó proceso selectivo en igualdade de condicións que o resto dos/as aspirantes, solicitando, no seu caso, as posibles adaptacións de tempo e de medios para realizar os exercicios nos que a adaptación fose necesaria, de conformidade coa Orde PRE/1822/2006, do 9 de xuño. Finalizado o prazo fixado para presentar as solicitudes, a Sra. Alcaldesa ditará resolución, no prazo máximo de dez (10) días naturais, declarando aprobada a lista de admitidos e excluídos, con especificación, no seu caso, dos motivos de exclusión, que se publicará na páxina web do Concello (www.concellodesalvaterra.com) e no taboleiro de anuncios do Concello, e sinalaráse un prazo de cinco días naturais para a subsanación. Se se presentaran reclamacións, serán aceptadas ou rexeitadas na resolución de Alcaldía pola que se aprobe a lista definitiva, que se publicará na páxina web e no taboleiro de anuncios do Concello. O sistema de selección é o concurso oposición libre, en virtude da necesidade de que os candidatos amosen a súa idoneidade para o posto a cubrir. O tribunal de selección estará formado por cinco membros: un presidente, un secretario e tres vocais designados/as pola Alcaldesa, segundo o disposto no art.4 parágrafos e) e f) do RD 896/91, do 7 de xuño, e art.60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, e publicándose a súa composición consonte o disposto na base anterior, coa lista definitiva de admitidos/as e excluídos/as. A designación dos membros do Tribunal incluirá a dos respectivos suplentes. Na súa composición, tenderáse á paridade entre homes e mulleres. Tódolos membros do tribunal terán voz e voto. A composición do tribunal será predominantemente técnica, debendo tódolos membros do mesmo contar cun nivel de titulación ou especialización igual ou superior á esixida para o acceso á praza. O Tribunal non poderá estar constituído maioritariamente por funcionarios/as da mesma subescala da que se trate. O tribunal poderá dispor a incorporación ós seus traballos de asesores especialistas, quenes se limitarán ó exercicio das súas especialidades técnicas, que serán a única base da súa colaboración co órgano de decisión e que actuarán por tanto, con voz, pero sen voto. Os membros do tribunal deberán absterse de intervir, comunicándollo á autoridade convocante, cando concorran neles calquera das circunstancias das previstas no artigo 23 da Lei 40/2015, do 1 de outubro, de Réxime Xurídico do Sector Público, ou cando tivesen realizado tarefas de preparación das probas selectivas no mesmo eido da convocatoria nos cinco anos anteriores á súa publicación. Así mesmo, os/as aspirantes poderán recusar ós membros do tribunal cando concorra neles algunha das circunstancias previstas para a abstención e de conformidade co establecido no artigo 24 da Lei 40/2015. O tribunal non poderá constituírse nin actuar sen a asistencia do presidente e do secretario ou, no seu caso, quen lle substitúan, e da metade, polo menos, dos seus membros, titulares ou suplentes indistintamente. As decisións adoptaranse por maioría dos votos dos membros presentes. O tribunal cualificador adoptará as medidas precisas naqueles casos en que resulte necesario para que os/as aspirantes con discapacidade gocen de similares condicións para realizar os exercicios cás do resto dos aspirantes, dispoñendo, no seu caso, as posibles adaptacións de tempo e de medios. O tribunal estará facultado para resolver, por maioría dos votos dos membros presentes, calquera dúbida ou incidencia que puidera xurdir durante a celebración das probas, e adoptar os acordos precisos para o bo funcionamento das mesmas. As resolucións dos Tribunais vincularán á Administración, sen prexuízo de que ésta, no seu caso, poida proceder á súa revisión conforme ó previsto no art.106 e seguintes da Lei 39/2015, do 1 de outubro, do Procedemento Administrativo Común das Administracións Públicas. Os membros do tribunal que actúen nestas probas selectivas, e os asesores que se poidan designar por este que concorran ás sesións do tribunal, terán a categoría e o dereito a percibir as indemnizacións correspondentes por asistencia recollidas no RD 462/2002, do 24 de maio, e lexislación complementaria. Consistirá na realización dos seguintes exercicios: — 1º Exercicio: Obrigatorio e eliminatorio. Consistirá en cumprimentar un cuestionario de 20 preguntas tipo test con 3 respostas alternativas das que só unha será a correcta, que estarán directamente relacionadas coas funcións propias do posto de traballo (de acordo co Temario que figura no Anexo I desta convocatoria), nun tempo máximo de sesenta (60) minutos. Este exercicio é eliminatorio, e valorarase ata un máximo de 10 puntos (a razón de 0,50 puntos cada resposta correcta), sendo excluídos os participantes que non acaden un mínimo de 5 puntos (10 respostas correctas). Cada tres respostas incorrectas, restaráse unha correcta. — 2º Exercicio: Coñecemento da lingua galega. Obrigatorio e non eliminatorio para os/as aspirantes non exentos. Consistirá en traducir por escrito de castelán para o galego un texto proposto polo tribunal, sen axuda de diccionario, nun tempo máximo de corenta e cinco (45) minutos. Calificarase como apto ou non apto. O/a aspirante que non obtivese a calificación de apto, no caso de ser seleccionado, deberá realizar o curso para obter o CELGA 1 no termo máximo dun ano. Quedarán exentos de realizar esta proba os/as aspirantes que, con anterioridade ó remate do prazo para presentar solicitudes, acrediten posuír o nivel de coñecemento do galego CELGA 3 ou superior, curso de iniciación de galego ou equivalente debidamente homologado polo órgano competente en materia de política lingüística da Xunta de Galicia, de acordo coa Disposición Adicional Segunda da Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega (publicada no DOG nº 146, do 30/07/2007). Tódolos/as aspirantes que concorran á realización das probas deberán ir provistos do seu DNI, pasaporte ou permiso de conducir. en caso de non presentar ningún destes documentos, non se lles permitirá a realización das probas. Os/as aspirantes serán chamados/as para a realización das probas nun único chamamento, quedando excluídos do proceso os/as que non comparezan. Os/as aspirantes poderán presentar reclamacións contra as puntuacións outorgadas nun prazo máximo de dous (2) días hábiles desde o día seguinte o da publicación da valoración acta no taboleiro de anuncios e na páxina web do Concello de Salvaterra. Na fase de concurso comprobaranse e cualificaranse os méritos alegados polos/as aspirantes, que deben xustificarse fidedignamente con documentos orixinais ou unha copia autenticada acreditativa daqueles. Nesta fase, valoraranse os méritos acreditados polos/as aspirantes ata un máximo de 4 puntos, segundo o seguinte baremo: Por cada mes de traballo acreditado na Administración pública en postos de traballo correspondentes a funcións propias do grupo C2 de Administración Xeral: 0,10 puntos/mes. A puntuación outorgarase por meses efectivos de traballo. Acreditarase mediante certificado de prestación de servizos emitido polo órgano competente da Administración, que indique o tempo de servizos prestados, ou contrato de traballo acompañado da correspondente vida laboral expedida pola Tesourería Xeral da Seguridade Social, acreditando o tempo de servizos prestados. Por ter asistido a cursos de formación e perfeccionamento impartidos en centros oficiais, colexios oficiais ou escolas da Administración pública relacionados co posto de traballo ó que se opta, ata un máximo de 1,5 puntos, computándose: Aqueles cursos onde non se especifique nin número de días nin de horas serán valorados coa puntuación mínima. Se algún dos/das aspirantes acredita máis dun curso coa mesma denominación, únicamente será valorado o de maior número de horas/créditos, sen que teña, en ningún caso, carácter acumulativo. Tódolos candidatos deberán realizar una entrevista cos membros do Tribunal na que se tratarán tódolos aspectos relacionados coas función a desenvolver, valorándose de 0 a 1 punto. En ningún caso a puntuación obtida na fase de concurso se poderá aplicar para superar os exercicios da fase de oposición. A suma total dos méritos na fase de concurso non suporá máis dun 40% do total do proceso selectivo. Os/as aspirantes poderán presentar reclamacións contra as puntuacións outorgadas nun prazo máximo de dous (2) días hábiles desde o día seguinte o da publicación da valoración acta no taboleiro de anuncios e na páxina web do Concello de Salvaterra. A cualificación final virá determinada pola suma das puntuacións obtidas na fase de oposición e de concurso. No suposto de empate na cualificación final de dous ou máis aspirantes, este resolveráse a favor do aspirante que obtivese a maior puntuación na fase de oposición. De persistir o empate, dirimiráse a favor do aspirante que obtivese a maior puntuación na fase de concurso. De persistir aínda así o empate, resolveráse finalmente mediante sorteo. Determinada a cualificación final dos/as aspirantes, o tribunal fará pública a relación de aprobados/as por orde de maior a menor puntuación no Taboleiro de Anuncios e páxina web do Concello de Salvaterra de Miño, con indicación do nome e apelidos, DNI dos/as aspirantes aprobados/as e a puntuación obtida. Os/as aspirantes non incluídos na lista terán a consideración de non aptos. Esta relación será elevada á Sra. Alcaldesa para a súa aprobación. Formaráse unha Bolsa de traballo, por orde de maior a menor puntuación obtida, para efectuar nomeamentos interinos, durante un prazo non superior a 3 anos, contados desde o día seguinte ó da publicación da resolución da selección. A Bolsa de traballo será aprobada por Resolución da Alcaldía e publicaráse no Taboleiro de anuncios e na páxina web do Concello para os efectos de notificación a tódalas persoas participantes e demais interesados. Os chamamentos faranse polo medio máis urxente que permita ter a constancia da súa recepción. Os datos que figuren na solicitude consideraránse válidos para os efectos de chamamento e notificación, sendo respnsabilidade do/a interesado/a o erro na súa consignación, debendo comunicar ó Concello calquera variación destes. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcinamento e/ou prestación do servizo público, o chamamento poderá realizarse telefonicamente. Neste suposto, o/a empregado/a público que as realice, fará constar mediante dilixencia a súa realización, e se tiveron ou non resposta.1.—De oficio: A aceptación dun chamamento suporá a suspensión dos chamamentos ata que cese o primeiro nomeamento.2.—Por solicitude do/a interesado/a: Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude formulada ó efecto. Dita solicitude, que será irrenunciable, terá efectos suspensivos nas citacións. Os seus efectos produciránse desde o mesmo día da súa presentación no rexistro do órgano competente. O tempo de duración desta, a elección do/a interesado/a, será de dous, seis ou doce meses. No caso de que algún integrante da bolsa de traballo estivera contratado ou nomeado c omo funcionario interino e fora a realizarse un novo chamamento para un posto que obxectivamente poida considerarse como de máis longa duración ou de maior xornada, poderá solicitar ser contratado ou nomeado con preferencia ós seguintes na lista. O órgano competente o acordará, sempre que non supoña menoscabo para o servizo.1.—Os/as integrantes da Bolsa de traballo nomeados non perderán a orde de prelación que en cada momento lles corresponda, de tal maneira que se o nomeamento para o que son chamados finaliza, retornarán ó posto que novamente lles corresponda na lista.2.—Os/as integrantes da Bolsa de traballo que, sendo convocados para facer efectivo o nomeamento, renunciaran a esta por causa xustificada, considerando causas xustificadas o estar traballando no momento do chamamento ou o atoparse en situación de incapacidade laboral temporal, non perderán a orde que lles corresponda na Bolsa de traballo, sempre e cando presenten documentación xustificativa xunto con solicitude de continuar formando parte da Bolsa, no rexistro xeral do Concello, no prazo de 5 días naturais dende o chamamento.3.—Os/as integrantes da Bolsa de traballo que, sendo convocados para facer efectivo o nomeamento, non se presentaran ou renunciaran a esta, perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido dito prazo.4.—Os/as integrantes da Bolsa de traballo que renuncien á continuidade no desempeño dun posto de traballo perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido dito prazo. Poderán conferirse nomeamentos para o desempeño de postos de traballo que se encontren vacantes ou non vacantes. Neste último caso, será causa suficiente a situación de ILT (Incapacidade Laboral Temporal) ou vacacións so seu titular. Previo ó nomeamento deberá solicitarse informe de existencia de crédito á Intervención municipal. Unha vez que compareza o/a aspirante chamado/a segundo a orde da Bolsa de traballo, a Sra. Alcaldesa por Resolución procederá ó seu nomeamento para o desempeño do posto de traballo correspondente, debendo tomar posesión e incorporarse ó posto de traballo, no prazo de 5 días hábiles, a contar desde o día seguinte a aquel en que se lles notifique o nomeamento. O cesamento produciráse cando o/a titular da praza se reincorpore ó seu posto de traballo ou ben se a praza que ocupa interinamente fose ocupada por funcionario/a de carreira mediante a provisión por algún dos sistemas previstos regulamentariamente, ou polo transcurso do prazo ou causa da contratación prevista ou por Resolución da Alcaldía de conformidade co establecido na lexislación vixente. A Bolsa de traballo formrada como consecuencia do proceso selectivo que regulan as presentes bases estará vixente ata que se constitúa a nova bolsa que a substitúa. Sen prexuízo do anterior, entenderáse que esta bolsa perde a súa vixencia transcorridos tres (3) anos desde a data da publicación no taboleiro de edictos do Concello da Resolución da Alcaldía que a aprobe. O/a aspirante proposto/a, antes do seu nomeamento e toma de posesión, e no prazo dos 5 días naturais seguintes a aquel no que se lle requira, presentará no Rexistro Xeral do Concello os documentos acreditativos dos requisitos esixidos nas bases da convocatoria que non se acreditaran xa coa solicitude de participación: Quen, salvo casos de forza maior, non presentara a documentación esixida na convocatoria, ou da mesma se deduza que carece dalgún dos requisitos esixidos polas mesmas, non poderá ser nomeado/a como funcionario/a interino/a, sen prexuízo da responsabilidade en que puidera ter incorrido por falsidade na súa solicitude de participación. O/a candidato/a proposto/a que dentro do prazo indicado presente a documentación referida e acredite que reúne os requisitos esixidos nesta convocatoria, será nomeado por resolución de Alcaldía como funcionario/a interino/a. Esta resolución será publicada no Taboleiro de Anuncios e páxina web do Concello de Salvaterra de Miño. O/a aspirante deberá tomar posesión do seu posto no prazo dos cinco días hábiles seguintes á notificación do nomeamento. Desde este momento, quedará sometido/a ó réxime de incompatibilidades que establece a lexislación vixente nesta materia, dado pola Lei 53/1984, do 26 de decembro, e normas de desenvolvemento. As presentes bases e cantos actos administrativos deriven das mesmas e das actuacións da Comisión de valoración, poderán ser impugnados nos casos e na forma establecidos pola Lei 39/2015, do 1 de outubro, do Procedemento Administrativo Común e polo disposto nas presentes bases. De presentarse reclamacións ás bases (que non suspenderán o prazo para a presentación de instancias) a selección demoraráse ata a resolución das mesmas. De ser aceptada/s algunha/s da/s reclamación/s ou suxestión/s formulada/s, abriráse un novo período de presentación de instancias de conformidade coas bases modificadas. En todo o non previsto por estas bases, rexerán como supletorias o Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público; a Lei 7/1985, do 2 de abril, reguladora das Bases do Réxime Local; o Real Decreto Lexislativo 781/86, do 18 de abril, polo que se aproba o Texto Refundido das Disposicións Legais vixentes en materia de Réxime local; e demais normas concordantes. Os/as interesados/as autorizan ó Concello de Salvaterra de Miño á publicación, nos taboleiros de anuncios e na páxina web do Concello, dos datos persoais, que consten no expediente da selección e que sexan necesarios publicar de conformidade con estas bases. A presentación da documentación requirida para participar no proceso de selección presumirá o consentimento para publicar a información nos termos indicados.1.—A Constitución Española de 1978. Principios constitucionais. Dereitos e deberes fundamentais. Garantías legais, xurisdicionais e institucionais.2.—A Coroa. Os poderes do Estado: a división de poderes.3.—A Administración Pública no ordenamento español. A personalidade xurídica da Administración Pública. Clases de Administracións públicas.4.—O Estatuto de Autonomía de Galicia: principios xerais e estrutura.5.—Principios de actuación da Administración pública: eficacia, xerarquía, descentralización, desconcentración e coordinación. Sometemento da administración á lei e o dereito. Fontes do dereito público.6.—O acto administrativo: Concepto, clases e elementos. Validez dos actos administrativos. Execución dos actos administrativos.7.—O procedemento administrativo: principios xerais e fases do procedemento administrativo.8.—Recursos administrativos: concepto e clases. Recurso Contencioso administrativo.9.—O Réxime Local español. Entidades que configuran a Administración Local española. Autonomía das entidades locais de acordo coa Constitución.10.—O municipio: concepto e elementos. O termo municipal. A poboación. O empadroamento. Breve referencia á Provincia. Organización e competencias.1.—Organización municipal. Competencias.2.—Funcionamento dos órganos colexiados locais. Convocatoria e orde do día. Actas e certificación de acordos.3.—Outras entidades locais. Comarcas, Mancomunidades, Áreas metropolitanas. Agrupacións. Entidades locais de ámbito inferior ó municipio.4.—Ordenanzas e regulamentos das entidades locais. Clases. Procedemento de elaboración e aprobación.5.—A función pública local. O persoal ó servizo do Concello e a súa clasificación.6.—Dereitos e deberes dos funcionarios públicos locais. Faltas e sancións dos funcionarios locais. O procedemento disciplinario.7.—Facendas locais: clasificación dos ingresos. Ordenanzas fiscais, procedemento de aprobación. A recadación dos tributos en vía voluntaria e executiva.8.—A Lei 19/2013, do 9 de decembro, de Transparencia, Acceso á Información pública e bo goberno. Publicidade activa. O dereito de acceso á información pública.9.—O rexistro de entrada e saída de documentos. Requisitos da presentación dos documentos. Comunicacións e notificacións.10.—Dereitos e deberes dos cidadáns en relación coa actividade das administracións públicas na Lei 39/2015, de 1 de outubro, do Procedemento Administrativo Común das Administracións Públicas. O que se fai público ós efectos oportunos. Salvaterra de Miño, data da sinatura dixital. Asdo.: Marta Valcárcel Gómez.